
V E R S E N Y K I Í R Á S 
A 2026 – 2027 ÉVI EGRI VÁROSI KISPÁLYÁS LABDARÚGÓ BAJNOKSÁGRA 
	 
	

	1./ 
 
	A bajnokság célja:  
Eger város és vonzáskörzetének kispályás labdarúgást kedvelőinek részére a Fair play szellemű rendszeres sportolás lehetőségének biztosítása, a szabadidő hasznos eltöltéséhez. 
Az elért eredmények alapján a bajnokság helyezési sorrendjének megállapítása. A nézők színvonalas 
szórakoztatása. A kispályás bajnokságban résztvevő csapatok versenyeztetése. 
 

	2./ 
 
 
 
	A bajnokság ideje és helye:  
Őszi bajnokság várható kezdési időpontja: 
 	2026.09.07.  
Tavaszi bajnokság várható kezdési időpontja: 
 	2027.03.30. 

	 
	Kemping Sporttelep: 

	 
	

	 
	Mérkőzések kezdési időpontok: 18.00

	 
 
	Az osztályok mérkőzésének időpontját a Versenybizottság írja ki a sorsolásnak megfelelően (a mérkőzések időpontjával kapcsolatos kérdéseket a nevezési laphoz lehet csatolni, ezt a lehetőségekhez mérten igyekszünk figyelembe venni). 

	3./ 
 
	A bajnokság rendezője: 
Pipa Ficak Kft., Eger, Töviskes tér 1/a. 
 

	 
	A versenykiírásért felelős: Vajda Ákos

	 
	 

	 
	Versenybizottság 

	 
	          Vezetője: Vajda Ákos 

	 
	 	Tagjai Harmati Péter, Szabó Zoltán 

	 
	      

	 
	Fegyelmi Bizottság: nincs, feladatait a versenybizottság látja el. 


 
4./   Bajnokság szabályai, rendszere: 
     	A nagypályás és kispályás szabályokat alapul vevő, 5+1 es rendszerű bajnokság. 
Fontosabb játékszabályok: 
· A mérkőzés játékideje 2x25 perc, 5 perc szünettel, hosszabbítással együtt is max. 60 perc 
· A csere csak a cserezónában történhet, s akkor léphet a cserejátékos a pályára, ha a lecserélt játékos elhagyta a játékteret. 
· A támadó csapat játékosáról az alapvonalon túlra került labdát a kapus kidobással vagy kapukirúgással hozza újra játékba a büntető terület bármely részéről. 
· - A labda játékba kerül amikor a kapus eldobta, elengedte vagy elrúgta és egyértelműen elmozdul, az ellenfélnek a büntetőterületen kívül kell lennie. Ha a kidobás/kirúgás elvégzésekor azért vannak ellenfelek a büntetőterületen belül, mert nem volt idejük elhagyni azt, akkor a játékvezető engedje tovább a játékot.
· - Kapus kézzel nem érhet el gólt, se kidobásból, se amikor a labda játékban van!
· - A saját csapattárs által bedobott labdát a kapus nem érintheti kézzel!
· A kapusról a alapvonalon kívülre pattant labda szögletrúgás. 
· Az oldalvonalon kívülre került labda játékba hozható bedobással vagy berúgással. Játékba hozatalnál az ellenfél játékosai legalább 3 méter távolságot kötelesek tartani a labdát játékba hozó játékostól.
· Szöglet- és szabadrúgásnál a sorfal a rúgást végző játékos kérésére, 5 m-re köteles állni. 
· A lábbal történő szándékos hazaadás esetén a kapus csak lábbal játszhatja meg a labdát.
· Becsúszás TILOS! Szabad labdára engedélyezett.
· A mérkőzéseken korlátlanul lehet cserélni 
 	 
5./ 	A bajnokság résztvevői: 
 
a./    A bajnokság résztvevői azok a benevezett csapatok, amelyek a 2026-2027. évi versenykiírást elfogadják,                     és az abban foglaltakat magukra nézve kötelező érvényűnek tekintik. A csapatok kötelesek a nevezési lapot határidőre kitölteni és benyújtani, valamint a nevezési díjat legkésőbb 2026.08.05.-ig befizetni. Indokolt esetben a szervező méltányosságból, illetve az idő rövidségére való tekintettel fizetési vagy nevezési határidő-halasztást engedélyezhet.
	 
 
	 
b./ Az Egri Kispályás Labdarúgó Bajnokság versenybizottsága által rendezett Városi Kispályás Labdarúgó Bajnokságban sportorvosi igazolás nem szükséges, mindenki saját felelősségére vesz részt. A mérkőzéseken esetlegesen elszenvedett bárminemű sérülés következtében semmilyen felelősségre vonási, illetve kártérítési igénnyel nem élhet a rendező szervvel szemben. A rendező szerv a mérkőzések helyszínén, annak időpontjában a behozott személyes, valamint értéktárgyakért felelősséget nem vállal, azok őrzéséről, biztonságos tárolásáról mindenki saját maga köteles gondoskodni. A bajnoksággal kapcsolatban készült mindennemű hang és képi felvétel esetén azokra vonatkozóan semmilyen igényt nem támaszt. A bajnokságba nevezett csapatok vezetői kötelesek a versenykiírásban foglaltakat a csapat játékosaival megismertetni. A játékos, aki a bajnokságban szerepel a versenykiírást és az abban foglaltakat elfogadottnak, saját magára kötelezőnek tekinti. 
c./ 	Játékjogosultság: A játékos játékjogosultsága abban az évben, azon a napon kezdődik, amikor a játékos betöltötte a szükséges minimális életkort és nincs eltiltva az EKLB által. Kivételt képeznek azok a játékosok akik az adott naptári évben töltik be a 16. életévüket. Ők szülői hozzájáruló nyilatkozattal szintén szerepelhetnek a bajnokságban. A nyilatkozatot a szervező biztosítja, amelyet a törvényes képviselő(k) aláírását követően kell leadni a versenybizottság részére.
A bajnokságban benevezett csapatokban megkötés nélkül szerepelhet minden külföldi állampolgár, illetve minden kis és nagypályás bajnokságban játszó labdarúgó. 
 
c./     A bajnokságban az alábbi életkorokat kell betölteni a játékjogosultsághoz: 
· a Felnőtt bajnokságban: a betöltött 16 év 
· az Öregfiúk bajnokságban: a betöltött 35 év 
 
Annak a játékosnak, aki több korosztály bajnokságban szerepel, az érintett korosztályokban igazolással kell rendelkeznie. Egy játékos korosztályonként csak egy csapatban szerepelhet. 

	6./ 
 
 
	A bajnokság lebonyolítása: 
a./ A bajnokságban két korosztály indul: Felnőtt (16 év fölött), Öregfiúk (35) év fölött. A bajnokság lebonyolítása a nevezett csapatok számától függ. 10-nél több csapat nevezése esetén, tavaszi és őszi forduló kerül megrendezésre, vagyis minden csapat kétszer játszik egymással. Amennyiben kevesebb a nevezett csapat, akkor a lebonyolító egyeztet az esetleges 3 fordulós lebonyolításról. 
 
b./ 	2026-2027. évben a kispályás bajnokság pontozási rendszere a következő: 
·  győzelem esetén 3 pont,
·  döntetlen esetén 1 pont, 
·  vereség esetén 0 pont. 
 	 
Helyezések eldöntése: 
· pontkülönbség 
· több győzelem 
· egymás ellen elért eredmény  
· egymás elleni több rúgott gól 
· sorsolás 

	7./ 
	Díjazás 
 
A felnőtt és Öregfiúk bajnokság 1-3 helyezett csapatai kupa és éremdíjazásban részesülnek.
 

	8./ 
 
	A mérkőzések lejátszása: 


a./ A bajnoki mérkőzés megkezdéséhez legalább 4 (négy) játékos szükséges, ebből egy játékos a kapus. A mérkőzés befejezéséig a csapat kiegészíthető hat főre bármikor.  
b./ Ki nem állás esetén a 3 pont 3:0-as gólkülönbséggel a vétlen csapatot illeti meg. Negyedik alkalomnál a vétkes csapat kizárásra kerül, töröljük a bajnokságból. Ha a törölt, vagy visszalépett csapat a mérkőzések felét lejátszotta, akkor a többi mérkőzés eredményét az ellenfél javára kell igazolni 3-0-as gólkülönbséggel. Ha a törölt, vagy visszalépett csapat mérkőzéseinek kevesebb, mint felét játszotta le, akkor az addigi eredményeit törölni kell!!! Törölt, vagy visszalépett és a többi csapat, nem tarthat igényt díj visszafizetésére  
 Ha a mérkőzés kezdési időpontjáig a mérkőzésre kijelölt játékvezető nem érkezik meg, 5 perc várakozási idő után a két csapat vezetőinek meg kell egyezni szükség játékvezető személyéről, aki a mérkőzést levezeti, de jegyzőkönyv írása akkor is kötelező. 
Abban az esetben, ha egy csapat létszáma a mérkőzés közben 4 fő alá csökken (sérülés, kiállítás) a játékvezető köteles a mérkőzést félbeszakítani. A vétlen csapatot 3 pont 3-0 gólkülönbség illeti meg, a vétkes, létszámhiányos csapattól –1 büntető pont kerül levonásra.-nem kell. 
c.       A bajnokság hivatalos mérkőzésjegyzőkönyvét a szervező biztosítja a csapatok részére. A szervező köteles a jegyzőkönyvet átadni minden mérkőzés előtt a játékvezetőnek. A jegyzőkönyvet a mérkőzés teljes időtartalma alatt a játékvezető kezeli, rögzíti a mérkőzés eseményeit, majd a mérkőzés befejezését követően a szükséges aláírásokkal lezárja.
d./ A mérkőzés kezdésre a várakozási idő maximum 5 perc (ellenfél, csapat, játékvezető). f./ Halasztások 
 	A mérkőzéseket a kisorsolt időben kötelesek a csapatok lejátszani. Indokolt esetben közös megegyezéssel  versenybizottság engedélyével - eltérő időpontban lejátszható a mérkőzés. 
− 	Sorsolásban kiírt időponttól korábban, a Versenybizottsággal egyeztetve, a mérkőzés bármikor lejátszható.   
	− 	Egy csapat maximum 5 alkalommal kérhet halasztást a bajnokság során.   
− 	A halasztási kérelmet a halasztást kérő csapat köteles legalább egy héttel a mérkőzés eredeti időpontja előtt írásban jelezni a versenybizottság felé. A halasztott mérkőzést a két csapat egyeztetés alapján, de legkésőbb az eredeti időpontot követő 1 héten belül köteles lejátszani.
− Az elhalasztott mérkőzés újra játszásánál csak azok a játékosok játszhatnak, akik az elhalasztott mérkőzés eredeti időpontjában játékjogosultsággal rendelkeztek.  
	− 	Az utolsó három fordulóban mérkőzés elhalasztására nincs lehetőség!  
− A várható rosszidő esetén is meg kell jelenni a csapatoknak és a játékvezetőnek a mérkőzés helyszínén, ahol a játékvezető dönt a mérkőzések esetleges halasztásáról. Erről a szervező facebook oldalon jegyzi be, ha nem, akkor jönni kell. 
− 	Az időpont-megváltoztatási kérelmet az arra rendszeresített nyomtatványon kell beadni elektronikus formában megküldve a Versenybizottság részére, pontosan leírva azon a változtatás okát. 
− Bármilyen okból marad el a mérkőzés, a két érdekelt fél 3 napon belül köteles bejelenteni a lejátszás új időpontját. A bejelentés elmulasztása esetén, vagy ha az érdekeltek nem tudnak megegyezni a szervező hivatalból tűzi ki az új időpontot az így megállapított időpont ellen fellebbezésnek helye nincs. 
 
9./  Játékosok felszerelése 
 
Lehetőség szerint egységes számozott mez (a kapusé lényegesen megkülönböztethető), nadrág, kizárólag torna 
vagy szabadidő, illetve terem vagy műfüves cipő. ( Stoplis cipőben játszani tilos!) -  
 
10./  	Fegyelmi tudnivalók: 
 
 A jogosulatlan játékos-szerepeltetés, vagy igazolással összefüggő szabálysértés előfordulása esetén a vétkes csapattól - a bizonyított tényállás után - 3 pont kerül levonásra, az adott mérkőzés 3:0-s gólkülönbség elvesztésével egyidejűleg. 
− Az óvást benyújtó csapat köteles minden bizonyítékot a Fegyelmi Bizottság rendelkezésére - az óvással egy időben - átadni. Ellenkező esetben a bizottság csak hiányos bizonyítékok alapján tud dönteni. 
− 	A jogosulatlanul szerepelt játékos esetén, amennyiben bizonyítást nyer, a csapattól annyiszor három büntetőpont kerül levonásra, ahányszor az előző mérkőzések jegyzőkönyvében szerepelt. 
− Az óvást a mérkőzés lejátszásától 5 napon belül lehet benyújtani a Fegyelmi Bizottsághoz, Óvási díj : 5000 Ft.-nem kell díj, a szervezőhöz kell a mérközés vége jegyzőkönyvig, utána nem lehet, s a meccs jegyzőkönyvbe bele kell írni 
− A fellebbezést a fegyelmi határozat megjelenésétől számított 5 napon belül lehet benyújtani az EKLB versenybizottságához. Fellebezési díj: 10000 Ft.- 
A másodfokú döntés ellen további fellebbezésnek helye nincs! 
· A pénzbefizetés elmaradása esetén, sem óvással, sem fellebbezéssel nem foglalkozunk. 
· Jogos óvás vagy fellebbezés esetén a befizetett díjakat a Fegyelmi Bizottság visszafizeti. 
· A játékból végleg kiállított játékos a Fegyelmi Bizottság döntéséig semmilyen, az EKLB által rendezett bajnokságban (tornán) nem szerepelhet. A csapatvezető köteles a kiállított játékos igazolványát a játékvezetőnek átadni (felfüggesztve). 
	
	− 
	Fegyelmi ügyben első fokon a Verseny Bizottság, 

	
	− 
	Másod fokon a Verseny Bizottság jár el. A versenybizottság döntése ellen fellebbezésnek helye nincs. elsőfok jogerős. 

	
	- 
	A kettős igazolású játékos (öregfiúknál is szerepel) eltiltása mindkét osztályra vonatkozik.
Az MLSZ által szervezett bajnokságban eltiltás alatt álló játékos az EVLB bajnokságban játékra jogosult.

 

	
	- 
	A bajnokságban a játékvezetők az alábbi fegyelmezési módokat alkalmazzák: 
  
· sárgalapos figyelmeztetés (2 perces kiállítás) 
· második sárgalapos figyelmeztetés után piroslap felmutatása (5 perces kiállítás, a játékos már nem jöhet vissza a pályára, de helyette az 5 perc letelte után más játékos bejöhet, ha erre a játékvezető engedélyt ad) 
· azonnali piroslapos kiállítás (5 perces kiállítás, a játékos már nem jöhet vissza a pályára, de helyette az 5 perc letelte után más játékos bejöhet, ha erre a játékvezető engedélyt ad) 

	 
	  
	

	 
	- 
	Ha egy játékost ütésért, köpésért, verekedésért, vagy valamely játékos vagy játékvezető inzultálásáért, a játékvezető bármilyen jellegű lökéséért állítanak ki, akkor az a játékos a fegyelmi tárgyalás után 10 mérkőzésen nem szerepelhet az EKLB által szervezett bajnokságban, versenyen, illetve tornán. Súlyosabb esetben a Fegyelmi Bizottság a vétkes játékost hosszabb időre is eltilthatja a kispályás labdarúgástól! A kiállított játékos a Fegyelmi Bizottság döntéséig nem szerepelhet és a Fegyelmi Bizottság által meghatározott büntetést is le kell töltenie. 

	11./  
 
	Játékvezetők küldése és működése 
  A bajnokság mérkőzéseire az EKLB a versenykiírás figyelembe vételével játékvezetőt küld. 

	 	 
	  A játékvezetők a kezdési idő előtt legalább 15 perccel kötelesek a pályára megérkezni. 
  A játékvezetőnek a mérkőzés előtt ellenőrizni kell a pálya állapotát (talaját, kapukat, hálókat, vonalakat) és el  kell végeznie a játékosok igazoltatását a két csapat képviselőjének jelenlétében. 
A játékvezetőről leiratkozni a bajnokság kezdete előtt lehet, amelyet írásban a Versenybizottság felé kell beadni. Egy csapat csak egy játékvezetőről iratkozhat le. 
 
A mérkőzésről készített játékvezetői jelentésnek a következőket kell tartalmaznia: 
· a csapatok nevét, 
· a bajnokság osztályát, 
· a mérkőzés helyét, időpontját, 
· a kezdő és cserejátékosok teljes nevét,   
· a játékosok igazolásának számát (tagsági igazolvány) 
· a játékosok mezének számát, ha van 
· a piros lapot kapott játékos nevét, tagsági igazolványának számát 
· a játékvezető szöveges jelentését a mérkőzésről, és olvasható aláírását! 

	   
 
12./  	Igazolás, névváltozás, átigazolás, játékjogosultság 
 
a./    Minden csapatban az adott mérkőzésre leadott játékosok szerepelhetnek 
b./    A bajnokság teljes időtartama alatt lehetőség van új játékos igazolására. Idény közben másik csapatba való átigazolásra viszont csak a két félszezon között van lehetőség.
c. /   A bajnokságban igazolt labdarúgóként kizárólag vármegyei bajnokságokban (megyei osztályokban) szereplő játékosok vehetnek részt.NB3-tól felfelé szereplő játékosok nem jogosultak pályára lépni.
 
 
13. /  	Óvás 
 


Az óvást a mérkőzés lejátszásától számított 5 napon belül lehet benyújtani a Fegyelmi Bizottságához.  
Óvási díj: 5.000 Ft. 
Fellebbezést a fegyelmi határozat megjelenésétől számított 5 napon belül lehet benyújtani a Versenybizottsághoz.  
 
	 	A bajnokságban felmerülő vitás kérdésben az EKLB Versenybizottsága a Versenykiírás alapján dönt. 
 
 
14./ 	Egyéb költségek 
 
 	Nevezési díj: 	150.000 Ft/ csapat
 	 
 
 Amennyiben az illetékes csapatok fenti díjakat nem fizetik be, úgy nem vehetnek részt a bajnokságban. A bajnokság közben saját hibájából kizárásra kerülő, vagy a bajnokságtól visszalépett csapat, költségek visszatérítésre nem jogosult. 
 


15./ Egyéb rendelkezések 
 
Nevezési határidő: 
2026.08.15. A bajnokság induláskor csak a műfüves pálya van, sorsolás a facebookon és a weben. Jelentkezés a mellékelt nevezési lapon.  
 
 
 
A bajnokságon kívül a Versenybizottság további tornákat szervez, amelyeknek időpontjáról időben fogjuk a csapatokat értesíteni. 
 
Tájékoztatjuk a sporttársakat, hogy honlapot működtetünk, melyet a következő web-címen érhetnek el: www.egrikispalya.hu 
 
Minden fontosabb tájékoztatás, eredmény, hír, esemény ezen az oldalon található, és a szükséges nyomtatványok is innen tölthetők le. 
 
 
További elérhetőségek:  	 Vajda Ákos
                                                         Tel szám.: 06 30 949-14-05 
E-mail: vajda.akos7@gmail.com 
 
Eger, 2026.08.01. 

